ai4bharat/Pralekha huggingface dataset:
பிரதமர் அலுவலகம்
சிர்மாரில் ஏற்பட்ட விபத்தில் நேரிட்ட உயிரிழப்புக்கு பிரதமர் இரங்கல், நிதியுதவி அறிவிப்பு
இமாச்சலப் பிரதேசம் சிர்மாரில் ஏற்பட்ட விபத்தில் நேரிட்ட உயிர் இழப்புக்கு பிரதமர் திரு நரேந்திர மோடி இரங்கல் தெரிவித்துள்ளார். காயமடைந்தவர்களுக்காகப் பிரார்த்தனை செய்தார்.
பிரதமர் தேசிய நிவாரண நிதியிலிருந்து, இந்த விபத்தில் உயிர் இழந்தவர்களின் குடும்பத்தினருக்கு இரண்டு லட்ச ரூபாயும், காயமடைந்தவர்களுக்கு ரூ.50,000மும் வழங்கப்படும் என்று பிரதமர் அலுவலகம் வெளியிட்டுள்ள சுட்டுரைச் செய்தியில் பிரதமர் தெரிவித்துள்ளார்.
சுட்டுரைச் செய்தியில் கூறியுள்ளதாவது : "இமாச்சலப் பிரதேசம் சிர்மாரில் ஏற்பட்ட விபத்தில் நேரிட்ட உயிரிழப்பை அறிந்து துயருற்றேன். உயிரிழந்தவர்களின் குடும்பங்களுக்கு எனது இரங்கல்கள். விபத்தில் காயமடைந்தவர்களுக்காக பிரார்த்தனை செய்கிறேன். பிரதமர் தேசிய நிவாரண நிதியிலிருந்து, இந்த விபத்தில் உயிர் இழந்தவர்களின் குடும்பத்தினருக்கு இரண்டு லட்ச ரூபாயும், காயமடைந்தவர்களுக்கு ரூ.50,000மும் வழங்கப்படும்: பிரதமர் மோடி "
(
பிரதமர் அலுவலகம்
ஜன்தன் திட்டம் தொடங்கப்பட்டு 9 ஆண்டுகள் நிறைவடைவதை முன்னிட்டு பயனாளிகளுக்கு பிரதமர் வாழ்த்து
ஜன்தன் திட்டம் தொடங்கப்பட்டு 9 ஆண்டுகள் நிறைவடைந்துள்ள நிலையில், பயனாளிகளுக்கு பிரதமர் திரு. நரேந்திர மோடி வாழ்த்து தெரிவித்துள்ளார். இந்தத் திட்டத்தின் வெற்றிக்கு பங்களித்தவர்களையும் பிரதமர் மோடி பாராட்டினார்.
MyGov இன் ஒரு பதிவுக்கு பதிலளித்து, பிரதமர் வெளியிட்டுள்ள பதிவு வருமாறு:
பிரதமர் ஜன்தன் திட்டத்தின் 9 ஆண்டுகளை நாம் கொண்டாடும் இந்த நேரத்தில், இந்தத் திட்டத்தால் பயனடைந்த அனைவருக்கும் நான் வாழ்த்துகளைத் தெரிவித்துக் கொள்கிறேன், மேலும் இதை வெற்றிகரமாக்க உழைத்த அனைவரையும் பாராட்டுகிறேன். எமது மக்களுக்கு அதிகாரமளிப்பதில் இது ஒரு மைல்கல் முயற்சியாகும். இந்த முன்முயற்சியின் மூலம், நாங்கள் கோடிக்கணக்கானவர்களை நிதி நீரோட்டத்திற்குள் கொண்டு வந்துள்ளோம், நமது வளர்ந்து வரும் பொருளாதாரத்தில் ஒவ்வொரு இந்தியருக்கும் சரியான இடம் இருப்பதை உறுதி செய்துள்ளோம்.
PRID=1953042
(AP/ANU/ PKV/KRS
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்கள் குணமடையும் விகிதம் 60 விழுக்காட்டை நெருங்குகிறது
கொவிட் தொற்றால் குணமடைந்தவர்களின் எண்ணிக்கை நோயாளிகளின் எண்ணிக்கையைவிட 1,20,000-க்கு அதிகமாகும்
மத்திய அரசு, மாநில அரசுகள் மற்றும் யூனியன் பிரதேசங்களுடன் இணைந்து மேற்கொண்ட நடவடிக்கைகளால் கொவிட்-19 நோயாளிகள் குணமடையும் விகிதம் 60 விழுக்காட்டை நெருங்கி வருகிறது.
இன்றைய நிலவரப்படி, கொவிட்-19 தொற்றால் குணமடைந்தவர்களின் எண்ணிக்கை நோயாளிகளின் எண்ணிக்கையைவிட 1,19,696 அதிகமாகும்.
இது வரை 3,34,821 நோயாளிகள் குணமடைந்துள்ளனர். குணமடைந்தவர்களின் எண்ணிக்கை தொடர்ந்து, சீராக அதிகரித்து கொண்டே வருகிறது. தற்போது குணமடைந்தோர் எண்ணிக்கை 59.07 சதவீதத்தை எட்டியுள்ளது.
கடந்த 24 மணி நேரத்தில், மொத்தம் 13,099 கொவிட்-19 நோயாளிகள் குணமாகியுள்ளனர்.
தற்போது 2,15,125 நோயாளிகள் மருத்துவக் கண்காணிப்பில் இருக்கிறார்கள்.
தற்போது, கொவிட்டை கண்டறியும் பரிசோதனைச் சாலைகள் தொடர்ந்து அரசு அதிகரித்துக் கொண்டே வருகிறது. தற்போது 1049, கொவிட்-19 பரிசோதனைச் சாலைகள் நாட்டுக்கு அர்ப்பணிக்கப்பட்டுள்ளன. இதில் அரசு பரிசோதனைச் சாலைகள் 761, தனியார் பரிசோதனைச் சாலைகள் 288.
· நிகழ்நேர பிசிஆர்  அடிப்படையிலான சோதனைச் சாலைகள் – 571 ,
· ட்ரூனேட்  அடிப்படையிலானச் சோதனைச் சாலைகள் – 393 
· CBNAAT அடிப்படையிலான சோதனைச் சாலைகள் – 85  ஆகும்.
பரிசோதனை செய்வதும் அதிகரித்துக் கொண்டேயிருக்கிறது. கடந்த 24 மணி நேரத்தில் 2,10,292 மாதிரிகள் பரிசோதிக்கப்பட்டுள்ளன. இதுவரை 86,08,654 பரிசோதனைகள் மேற்கொள்ளப்பட்டுள்ளன.
கொவிட்-19 நோயாளிகளுக்கு, பாதுகாப்பாக ரத்தம் ஏற்றுவது தொடர்பான இரண்டாவது இடைக்கால வழிகாட்டு நெறிகளை மத்திய சுகாதாரம் மற்றும் குடும்பநல அமைச்சகத்தின் கீழ் இயங்கும் தேசிய இரத்தம் ஏற்றுதல் கவுன்சில் வெளியிட்டுள்ளது.
இதனை இந்த இணைப்பில் பதிவிறக்கம் செய்து கொள்ளலாம் : https://www.mohfw.gov.in/pdf/coronvavirushelplinenumber.pdf.
கொவிட்-19 தொடர்பான தொழில்நுட்ப சிக்கல்கள், வழிகாட்டுதல்கள் மற்றும் ஆலோசனைகள் குறித்த அனைத்து உண்மையான மற்றும் அண்மைத் தகவல்களுக்கு https://www.mohfw.gov.in/ and @MoHFW_INDIA என்ற இணையதளங்களைத் தவறாமல் பார்க்கவும்.
சிறப்பு சேவைகள் மற்றும் கட்டுரைகள்
கடல்சார் பொதுத்துறை, தனியார் துறை கூட்டு மாநாடு
பெரிய துறைமுகங்களின் வளர்ச்சிக்காக பொதுத்துறை, தனியார் துறை இணைந்து செயல்படத் தொடங்கி 25 ஆண்டுகள் நிறைவுபெற்றதையொட்டி, கடல்சார் பொதுத்துறை, தனியார் துறை கூட்டு மாநாடு சென்னையில் நடைபெற்று வருகிறது. சென்னை துறைமுகம், காமராஜர் துறைமுகம் மற்றும் வ.உ.சிதம்பரனார் துறைமுகம் ஆகியவை இணைந்து ஜூலை 21, 22, 2022-ல் தேனாம்பேட்டையில் ரெயின் ட்ரி ஓட்டலில் நடத்தி வருகிறது.
இம்மாநாட்டில் பல்வேறு ஏற்றுமதி, இறக்குமதி வர்த்தக நிறுவனத்தினர் கலந்துகொண்டு தங்களது அனுபவங்களையும், கருத்துக்களையும் பகிர்ந்து கொள்ள வாய்ப்பு ஏற்பட்டுள்ளது. சிறந்த நடைமுறைகள், தற்போதைய சூழ்நிலை, சவால்கள், எதிர்கால வாய்ப்புகள் ஆகியவை குறித்தும் கருத்துக்களை பரிமாறிக் கொள்ள வழிவகை செய்யப்பட்டுள்ளது.
இதற்கான தொடக்க நிகழ்ச்சியில், தொழில்துறை கூடுதல் முதன்மை செயலாளர் திரு எஸ் கிருஷ்ணன் , முதன்மை சிறப்பு விருந்தினராகக் கலந்துகொண்டார். நிதித்துறை கூடுதல் முதன்மை செயலாளர் திரு முருகானந்தம்  கௌரவ விருந்தினராக பங்கேற்றார். வ.உ.சிதம்பரனார் துறைமுகத் தலைவர் திரு டி கே ராமச்சந்திரன் , சென்னை துறைமுகத் தலைவர் திரு சுனில் பாலிவால் , துணைத்தலைவர் திரு பாலாஜி அருண்குமார், காமராஜர் துறைமுக பொது மேலாளர் திரு சஞ்சய் குமார் மற்றும் மூன்று முக்கிய துறைமுகங்களின் உயரதிகாரிகள் ஏற்றுமதி இறக்குமதி வர்த்தகர்கள் உள்ளிட்டோர் கலந்துகொண்டனர்.
அறிவியல் மற்றும் தொழில்நுட்பத்துறை
ஆராய்ச்சித் திட்டமிடல், சமூகத் தேவைகள் மற்றும் திறந்த அறிவியல் பற்றிய சர்வதேசப் பயிலரங்கு
சிஎஸ்ஐஆர் தொழில்நுட்பங்கள் மூலம் கிராமப்புறங்களில் வாழ்வாதாரத்தை உருவாக்குவதிலும் திறன் மேம்பாட்டை வளர்ப்பதிலும் சிஎஸ்ஐஆர் - ன் அறிவியல் தொடர்பு மற்றும் கொள்கை ஆராய்ச்சிக்கான தேசிய நிறுவனம் ஈடுபட்டுள்ளது. பரிசோதனைக் கூடத்தின் பல்வேறு ஆராய்ச்சி மற்றும் மேம்பாட்டுப் பிரிவுகள் சமீபத்திய அதிநவீன துறைகளில் பணியாற்றுகின்றன. சைன்டோமெட்ரிக் எனும் அளவை மற்றும் பகுப்பாய்வு பிரிவு இந்நிறுவனத்தின் வலிமையான பகுதிகளில் ஒன்றாகும். இது இந்தியாவில் ஆராய்ச்சி மற்றும் கொள்கை உருவாக்கத் தரவுகளில் கவனம் செலுத்தும் பகுதியாக உள்ளது. ஆராய்ச்சித் திட்டமிடல், சமூகத் தேவைகள் மற்றும் திறந்த அறிவியல் பற்றிய சர்வதேசப் பயிலரங்கில் வரவேற்புரையாற்றிய சிஎஸ்ஐஆர் - ன் அறிவியல் தொடர்பு மற்றும் கொள்கை ஆராய்ச்சிக்கான தேசிய நிறுவன இயக்குனர் பேராசிரியர் ரஞ்சனா அகர்வால் தெரிவித்தார்.
இந்தப் பயிலரங்கில் நெதர்லாந்தில் உள்ள லைடன் பல்கலைக்கழக யுனெஸ்கோ தலைவர்டாக்டர். இஸ்மாயில் ரஃபோல்ஸ் சிறப்புரையாற்றினார்.
பிப்லியோமெட்ரிக்ஸ், சைன்டோமெட்ரிக்ஸ், இன்போமெட்ரிக்ஸ் ஆகிய மூன்று அறிவுப் பெருங்கடல்களை ஒரே இடத்தில் சேர்த்து இருப்பது இந்தப் பயிலரங்கு என உயிரி தொழில்நுட்பத் துறையின் மூத்த ஆலோசகர் டாக்டர். சஞ்சய் குமார் மிஸ்ரா நோக்கவுரையாற்றுகையில் கூறினார்.
பிரதமர் அலுவலகம்
மாதா வைஷ்ணவ தேவி கோயிலில் ஏற்பட்ட கூட்ட நெரிசலில் உயிரிழந்தவர்களுக்கு பிரதமர் இரங்கல்
மாதா வைஷ்ணவ தேவி கோயிலில் ஏற்பட்ட கூட்ட நெரிசலில் உயிரிழந்தவர்களுக்கு பிரதமர் திரு. நரேந்திர மோடி இரங்கல் தெரிவித்துள்ளார்
“மாதா வைஷ்ணவ தேவி கோயிலில் ஏற்பட்ட கூட்ட நெரிசலில் ஏற்பட்ட உயிர் இழப்புகள் மிகவும் வருத்தம் அளிக்கிறது. இறந்தவர்கள் குடும்பத்தினருக்கு எனது இரங்கல்கள். காயமடைந்தவர்கள் விரைவில் குணமடையட்டும். ஜம்மு-காஷ்மீர் ஆளுநர் மனோஜ் சின்ஹா, மத்திய அமைச்சர்கள் ஜிதேந்திர சிங் மற்றும் நித்யானந்த் ராய் ஆகியோரிடம் பேசி அங்கு நிலவும் சூழலை கேட்டு அறிந்தேன்”, என்று பிரதமர் தனது டுவிட்டரில் தெரிவித்துள்ளார்.
(
சமூக நிதி மற்றும் அதிகாரமளித்தல் அமைச்சகம்
நாளைய குடியரசு தின அணி வகுப்பில் மாற்றுத்திறனாளிகள் மேம்பாட்டுத்துறையின் அலங்கார ஊர்தியில் ‘இந்திய சைகை மொழி’ சிறப்பு கவனத்தை ஈர்க்கும்
தில்லியில் நாளை நடைபெறும் குடியரசு தின அணி வகுப்பில் மாற்றுத்திறனாளிகள் மேம்பாட்டுத்துறையின் அலங்கார ஊர்தியில் ‘இந்திய சைகை மொழி’ சிறப்பு கவனத்தை ஈர்க்கவுள்ளது.
குடியரசு தினத்தை முன்னிட்டு தில்லியில் நாளை நடைபெறும் அணி வகுப்பில், மாற்றுத்திறனாளிகள் மேம்பாட்டுத்துறையின் அலங்கார ஊர்தி இடம் பெறுகிறது. இதில் ‘தேசிய சைகை மொழி - ஒரே நாடு, ஒரே சைகை மொழி’ என்ற கருப்பொருள் சைகை மூலமாக விளக்கப்படும்.
பல மொழிகள் பேசப்படும் நாட்டில், இந்திய சைகை மொழியின் ஒன்றிணைக்கும் பண்பை இது சுட்டிக் காட்டும். இந்த அலங்கார ஊர்தியின் நோக்கம் விழிப்புணர்வை ஏற்படுத்துவது மற்றும் இந்திய சைகை மொழியின் மூலம், காது கேளாதோருக்கு புரிந்துக்கொள்ளும் சூழலை உருவாக்குவதில் அரசு உறுதியுடன் உள்ளது என்பதை காட்டுவதே இந்த அலங்கார ஊர்தியின் நோக்கம்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1692184
நிதி அமைச்சகம்
கொவிட்-19 காரணமாக ஏற்பட்டுள்ள மந்தநிலையை சமாளிப்பதற்கான நிதி கொள்கைகள் உள்ளிட்ட நிதி அமைச்சகத்தின் அறிவிப்புகள்
மாநிலங்களவை உறுப்பினர்களின் கேள்விகளுக்கு எழுத்து மூலம் பதிலளித்த மத்திய நிதி மற்றும் பெருநிறுவன விவகாரங்கள் இணை அமைச்சர் திரு அனுராக் சிங் தாகூர், கீழ்கண்ட தகவல்களை தெரிவித்தார்:
கொவிட்-19 பெருந்தொற்று பொருளாதாரத்தின் மீது ஏற்படுத்தியுள்ள எதிர்மறை தாக்கத்தை குறைப்பதற்காக பல்வேறு நிதி நடவடிக்கைகளை அரசு செயல்படுத்தி வருகிறது.
தற்சார்பு இந்தியா தொகுப்பின் கீழ், மூத்தக் குடிமக்கள், விதவைகள், மாற்றுத் திறனாளிகள் மற்றும் பெண்களுக்கு நிதியுதவி, இலவச எரிவாயு, மகாத்மா காந்தி ஊரக வேலைவாய்ப்பு திட்டப் பயனாளிகளுக்கு ஊதிய உயர்வு, சுய உதவிக் குழுக்களுக்கு பிணையில்லா கடன் உள்ளிட்டவை இதில் அடங்கும்.
2020 செப்டம்பர் 7 வரை, சுமார் 42 கோடி ஏழை மக்கள் ரூ 68,820 கோடி நிதியுதவியை பிரதமரின் ஏழைகள் நல்வாழ்வு திட்டத்தின் கிழ் பெற்றுள்ளனர்.
பிரதமரின் ஜன் தன் திட்டத்தின் கீழ், வங்கிக் கணக்கு வைத்திருப்பவர்களுக்கு இலவச ரூபே அட்டை வழங்கப்பட்டுள்ளது. இதில் விபத்து காப்பீடாக ரூ 1 லட்சம் வழங்கப்பட்டு வந்தது. இது 2018 ஆகஸ்ட் 28 முதல் ரூ 2 லட்சமாக உயர்த்தப்பட்டுள்ளது.
சரக்கு மற்றும் சேவை வரியின் மூலம் வரும் வருமானம் குறைந்துள்ளதால் , கடன் வாங்க மாநிலங்களுக்கு வசதியளிக்கப்படுகிறது.
நேரடி வரி விவாத் சே விஸ்வாஸ் அமல் படுத்தப் பட்டதில் இருந்து 2020 செப்டம்பர் 8 வரை 35,074 வரி செலுத்துவோர் அதை பயன்படுத்திக் கொண்டுள்ளனர்.(Visitor Counter : 157
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.65 கோடி தடுப்பூசி டோஸ்கள் வழங்கப்பட்டுள்ளன. இதில் 95.20 கோடி இரண்டாம் தவணை தடுப்பூசி டோஸ்களும், 22.86 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 1,246 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 6,350 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.8 சதவீதம்.
கடந்த 24 மணி நேரத்தில் 479 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,59,182 பேர்.
கடந்த 24 மணி நேரத்தில் 918 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 2.08% வாராந்திர பாதிப்பு விகிதம் 0.86%
இதுவரை மொத்தம் 92.03 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 44,225 சோதனைகள் நடத்தப்பட்டுள்ளன.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 116.87 கோடி தடுப்பூசி டோஸ்கள் செலுத்தியுள்ளது. .
குணமடைந்தோர் விகிதம் தற்போது 98.31 சதவீதம்; 2020 மார்ச் மாதத்திற்குப் பின், இது மிக அதிக அளவு.
கடந்த 24 மணி நேரத்தில் 12,510 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,39,34,547 என அதிகரித்துள்ளது.
கடந்த 24 மணி நேரத்தில் 8,488 பேருக்கு புதிதாக தொற்று ஏற்பட்டுள்ளது. இது 538 நாட்களில் மிக குறைந்த அளவு
இந்தியாவில் கொவிட் சிகிச்சை பெறுபவர்களின் எண்ணிக்கை 1,18,443; இது 534 நாட்களில் மிக குறைந்த அளவு
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.34 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
தினசரி பாதிப்பு விகிதம் 1.08, இது கடந்த 49 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.93 ஆகும். இது கடந்த 59 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 63.25 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
ரெயில்வே அமைச்சகம்
ரயில்வே பாதுகாப்புப் படைக் காவலர் திரு. சிவாஜிக்கு ரயில்வே அமைச்சரின் வீரச்செயல் விருது வழங்கப்பட உள்ளது.
ரயில்வே பாதுகாப்புப் படைக் காவலர் திரு. சிவாஜிக்கு ரயில்வே அமைச்சரின் வீரச்செயல் விருது வழங்கப்பட உள்ளது. இந்த விருதுடன் அவருக்கு ரூ. 1 லட்சம் ரொக்கமும் வழங்கப்படும். ரயில்வே பாதுகாப்புப் படையில் நிகரற்ற வீரம், திறன் அல்லது தீரச் செயல் புரிந்து கடமைப் பற்றினை வெளிப்படுத்தியதற்காக இந்த விருது வழங்கப்படுகிறது.
23.04.2018 அன்று ரயில்வே பாதுகாப்புப் படைக் காவலர் திரு. சிவாஜி தெற்கு ரயில்வேயின் வேளச்சேரி ரயில் நிலையத்திலிருந்து புறப்பட்ட ரயிலில் பாதுகாப்புப் பணியில் ஈடுபட்டிருந்தார். இந்த ரயில் சிந்தாதிரிப் பேட்டை நிலையத்திலிருந்து புற்பட்டபோது இரவு மணி 11.45 வாக்கில் பக்கத்துப் பெட்டியிலிருந்து ஒரு பெண்ணின் அலறல் சத்தத்தை அவர் கேட்டார். அடுத்த ரயில் நிலையமான பார்க் டவுன் நிலையத்தை வண்டி வந்தடைந்தவுடன் திரு. சிவாஜி பெண்ணின் குரல் வந்த பெட்டிக்குத் தாவினார். அதில் பெண் பயணி ஒருவரை ஆண் ஒருவர் பாலியல் பலாத்காரம் செய்ய முயற்சித்ததைக் கண்டு உடனடி நடவடிக்கையில் இறங்கினார். இந்த நபரை காவலர் சிவாஜி மடக்கிப் பிடித்து அந்தப் பெண்ணைக் காப்பாற்றினார். சென்னை எழும்பூர் ரயில் நிலையத்தின் அரசு ரயில்வே காவல் துறையிடம் இந்த நபரை ஒப்படைத்தார். காவலர் சிவாஜி அளித்த புகாரின் அடிப்படையில் முதல் தகவல் அறிக்கை பதிவு செய்யப்பட்டது. பாதிக்கப்பட்ட பெண் பயணி சென்னை ராஜீவ் காந்தி அரசு மருத்துவமனைக்கு சிகிச்சைக்கென கொண்டு செல்லப்பட்டார்.
பெண் பயணி ஒருவரை உரிய நேரத்தில் தீரத்துடன் காப்பாற்றிய ரயில்வே பாதுகாப்புப் படைக் காவலர் திரு. சிவாஜிக்கு ஏராளமானோர் பாராட்டுத் தெரிவித்தனர்.
(Visitor Counter : 126
பிரதமர் அலுவலகம்
சர்தார் பட்டேலின் நினைவுநாளையொட்டி பிரதமர் அவருக்கு மரியாதை செலுத்தியுள்ளார்
பிரதமர் திரு நரேந்திர மோடி, சர்தார் பட்டேலின் நினைவு நாளில் அவருக்கு மரியாதை செலுத்தி, இந்தியாவுக்கு அவர் ஆற்றிய பங்களிப்பை நினைவுகூர்ந்தார்.
இது குறித்து பிரதமர் வெளியிட்டுள்ள ட்விட்டர் பதிவில்;
"சர்தார் பட்டேலின் நினைவு நாளில் நான் அவருக்கு மரியாதை செலுத்துகிறேன், மேலும் இந்தியாவிற்கு அவர் செய்த தன்னிகரற்ற பங்களிப்பை நினைவு கூர்கிறேன், குறிப்பாக நம் நாட்டை ஒருங்கிணைத்ததிலும் அனைத்துப்பிரிவு வளர்ச்சிக்கு அவர் அளித்த உத்வேகத்தையும் நினைவு கூர்கிறேன்” என்று குறிப்பிட்டுள்ளார்.
குடியரசுத் துணைத் தலைவர் செயலகம்
அமைதி மட்டுமே வளர்ச்சிக்கு அவசியமாகும்: குடியரசுத் துணைத் தலைவர்
வளர்ச்சி, முன்னேற்றத்துக்கு அமைதியான சூழ்நிலைதான் மிகவும் அவசியமானது என்று குடியரசுத் துணைத் தலைவர் திரு. எம். வெங்கையா நாயுடு வலியுறுத்தினார். எல்லையில் பதற்றம் இல்லை என்றால் மேம்பாட்டு நடவடிக்கைகளில் கவனம் செலுத்த இயலும் என்றும் அவர் குறிப்பிட்டார்.
ஜம்முவில் உள்ள இந்திய ஒருங்கிணைந்த மருத்துவ நிறுவனத்தை  சார்ந்த விஞ்ஞானிகள், மாணவர்கள், ஆசிரியர்களிடையில் குடியரசுத் துணைத் தலைவர் இன்று  பேசுகையில், தேசத்தின் பாதுகாப்பு, ஒற்றுமை ஆகியவற்றுக்கு இடையூறு நேர்கையில் எதையும் சகித்துக் கொள்ளக் கூடாது என்றார்.
“அனைவருடனும் நல்லுறவைப் பேணுவதற்கே இந்தியா விரும்புகிறது. அண்டை நாடுகள் பயங்கரவாதத்துக்குப் புகலிடம் தருவதையும் ஊக்குவிப்பதையும் ஆதரிக்கும் போக்கையும் கைவிட வேண்டும்” என்றார்.
ஜம்மு காஷ்மீர் மாநில ஆளுநர் திரு. என்.என். வோரா, வடகிழக்கு மண்டல அபிவிருத்தித் துறை  மற்றும் பிரதமர் அலுவலகம், பணியாளர் நலன், குறைதீர்ப்பு, ஓய்வூதியம், அணுசக்தி, விண்வெளி ஆய்வு இணையமைச்சர் டாக்டர் ஜிதேந்திர சிங், ஜம்மு –காஷ்மீர் துணை முதலமைச்சர் திரு. கவீந்தர் குப்தா உள்ளிட்ட பிரமுகர்கள் நிகழ்ச்சியில் பங்கேற்றனர்.
குடியரசுத் துணைத் தலைவரின் உரையை மேலும் அறிந்து கொள்ள இணையதளம்:
http://www.pib.nic.in/
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 217.82 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 217.82 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.08 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 42,358 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.10 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.72 சதவீதமாக உள்ளது. கடந்த 24 மணி நேரத்தில் 4,255 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,04,553.
இந்தியாவில் கடந்த 24 மணி நேரத்தில் 3,230 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,74,755 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.40 கோடி  வாராந்திரத் தொற்று 1.58 சதவீதமாக உள்ளது. தினசரித் தொற்று விகிதம் 1.18 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1862401
பிரதமர் அலுவலகம்
உகாண்டாவுடனான நட்புறவு அதிகரித்திருப்பதைப் பிரதமர் பாராட்டியுள்ளார்
உகாண்டாவுடனான நட்புறவு அதிகரித்திருப்பதைப் பிரதமர் திரு நரேந்திர மோடி பாராட்டியுள்ளார்.
இந்திய ஏற்றுமதி மற்றும் இறக்குமதி வங்கியால் நிதியுதவி செய்யப்பட்டு, சோலார் மின்சக்தி மூலம் உகாண்டாவில் குழாய் மூலம் குடிநீர் விநியோகிக்கும் திட்டம் பற்றிய வெளியுறவு அமைச்சர் டாக்டர் எஸ் ஜெயசங்கரின் ட்விட்டர் பதிவை பகிர்ந்து பிரதமர் வெளியிட்ட ட்விட்டர் செய்தியில் கூறியிருப்பதாவது:
“இந்தத் திட்டம் உகாண்டாவுடனான நட்புறவை அதிகரிப்பதோடு நீடிக்கவல்ல வளர்ச்சியையும் மேம்படுத்தும்”.
பாதுகாப்பு அமைச்சகம்
மிஷன் சாகர் ஐ என் எஸ் கேசரி மாலத்தீவுக்கு உணவுப்பொருட்களை வழங்கியது
மிஷன் சாகர் திட்டத்தின் ஒரு பகுதியாக இந்திய கடற்படைக்குச் சொந்தமான கப்பல் ஐ என் எஸ் கேசரி, மாலத்தீவின் மாலே துறைமுகத்துக்கு மே 12 ம் தேதி அன்று சென்று சேர்ந்தது. இந்திய அரசு, நட்புறவு கொண்ட அயல்நாடுகளுக்கு உதவியளித்து வருகிறது இதில் ஒரு பகுதியாக ஐஎன்எஸ் கேசரி மாலத்தீவு மக்களுக்காக 580 டன் உணவுப் பொருட்களை எடுத்துச் சென்றது. இந்த மண்டலத்தில் நிலவும் கோவிட் 19 பெருந்தொற்று காரணமாகவும் சமூக விலகியிருத்தல் விதிமுறைகளின் காரணமாகவும், பொருட்களை வழங்கும் நிகழ்ச்சி ஆன்லைன் மூலமாகமே 12 ம் தேதி அன்று நடத்தப்பட்டது. அந்நாட்டு வெளியுறவு அமைச்சர் திரு அப்துல்லா ஷாகித், பாதுகாப்புத்துறை அமைச்சர் திருமிகு மரியா அகமது தீதி ஆகியோர் நிகழ்ச்சியில் கலந்து கொண்டனர். இந்தியத் தரப்பில் மாலத்தீவுக்கான இந்தியத் தூதர் திரு சஞ்சய் சுதீர் பங்கேற்றார்.
ஏற்கனவே மாலத்தீவு உட்பட பல்வேறு வெளிநாடுகளில் சிக்கித் தவிக்கும் இந்திய குடிமக்களை அழைத்து வருவதற்காக ஆப்பரேஷன் சமுத்திர சேது செயல் திட்டம் மூலமாக ஐஎன்எஸ் ஜலஷ்வா மற்றும் ஐஎன்எஸ் மகர் மூலமாக 900 இந்திய குடிமக்கள் மே 8 மற்றும் 10 தேதிகளில் வெளியேற்றி அழைத்து வரப்பட்டனர்.
பாதுகாப்பு அமைச்சகம்
சூழல் நிலவரம்; கிழக்கு லடாக்
2020 ஆகஸ்ட் 29/30 இரவில், ராணுவ, ராஜிய ரீதியில் முன்பு ஒப்புக்கொள்ளப்பட்ட நிலைக்கு மாறாக, கிழக்கு லடாக்கில் சீனத் துருப்புகள் அத்துமீறி, தற்போதைய நிலையில் மாற்றம் ஏற்படுத்தும் வகையில், ஆத்திரமூட்டும் வகையில் நடமாட்டங்களைக் மேற்கொண்டுள்ளன. இந்தியப் படையினர், பாங்காங் ட்சோ ஏரியின் தெற்குக் கரையில் , சீனத்துருப்புகளின் இந்த நடவடிக்கையை முன்கூட்டியே அறிந்து, நமது நிலையை வலுப்படுத்தும் நடவடிக்கைகளை மேற்கொண்டன. கள நிலையில், ஒருதலைப் பட்சமாக மாற்றம் ஏற்படுத்தும் சீனாவின் நோக்கம் இவ்வாறு தடுத்து நிறுத்தப்பட்டுள்ளது. இந்திய ராணுவம், பேச்சு வார்த்தை மூலம் அமைதியையும், சமாதானத்தையும் ஏற்படுத்த உறுதிபூண்டுள்ளது. அதே சமயம், நமது பிராந்திய ஒருமைப்பாட்டைப் பாதுகாக்கவும் அதே அளவில் உறுதி பூண்டுள்ளது. இந்தப் பிரச்சினைக்கு தீர்வு காண பிரிகேட் கமாண்டர் அளவிலான கூட்டம் சுஷுல் என்னுமிடத்தில் நடைபெற்று வருகிறது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
இரண்டாவது முறையாக மோடி அரசு பதவியேற்று ஓராண்டு நிறைவடைந்ததையொட்டி, மே 30, 2019 முதல் மே 30, 2020 வரையிலான காலத்தில் நிர்வாக சீர்திருத்தம் மற்றும் பொதுமக்கள் குறை தீர்ப்புத் துறையின் சாதனைகள் அடங்கிய மின்னணுத் தொகுப்பை வெளியிட்டார் டாக்டர் ஜிதேந்திர சிங்.
இரண்டாவது முறையாக மோடி அரசு பதவியேற்று ஓராண்டு நிறைவடைந்ததை ஒட்டி, மே 30, 2019 முதல் மே 30, 2020 வரையான காலத்தில் நிர்வாக சீர்திருத்தம் மற்றும் பொதுமக்கள் குறைதீர்ப்புத் துறை மேற்கொண்ட சாதனைகள் குறித்த மின்னணுத் தொகுப்பை மத்திய பணியாளர் நலன், பொதுமக்கள் குறைதீர்ப்பு மற்றும் ஓய்வூதியத் துறை இணை அமைச்சர் டாக்டர் ஜிதேந்திர சிங் வெளியிட்டார். சாதனைகளை மக்களுக்கு வெளியிட்ட முதல் துறையாக இருப்பதாக பெருமிதம் தெரிவித்த டாக்டர் சிங், காணொளிக் காட்சி மூலம் மூத்த அதிகாரிகளுடன் கலந்துரையாடினார்.
இந்த நிகழ்ச்சியில் பேசிய டாக்டர் ஜிதேந்திர சிங், சிறந்த ஆளுகை என்ற பிரதமரின் கனவை நிறைவேற்றும் வகையில் நிர்வாக சீர்திருத்தம் மற்றும் பொதுமக்கள் குறைதீர்ப்புத் துறை செயல்பட்டு வருவதாக தெரிவித்தார். மேலும், சீர்திருத்தம், செயல்பாடு மற்றும் மாற்றம் என்ற உறுதியை முழு மனதுடன் ஏற்று செயல்படுத்தி வருவதாகவும் அவர் கூறினார். இந்தியாவில் மின்னணு ஆளுகைக்கு மேலும் ஊக்கம் அளிக்கும் வகையில், நிர்வாகச் சீர்திருத்தம் மற்றும் பொதுமக்கள் குறைதீர்ப்புத் துறை செயல்பட்டுள்ளதாக அவர் குறிப்பிட்டார். இதற்காக,
அ. மத்திய தலைமைச் செயலகமும், மாநிலங்களும் மின்னணு அலுவலகங்களை அமல்படுத்துவதை தீவிரமாகப் பின்பற்றியுள்ளன.
ஆ. 22-வது தேசிய மின்னணு ஆளுகைக் கருத்தரங்கை ஷில்லாங்-கில் 2019-லும், 23-வது தேசிய மின்னணு ஆளுகைக் கருத்தரங்கை மும்பையில் 2020-லும் நடத்தியுள்ளது
(Visitor Counter : 130
பிரதமர் அலுவலகம்
பால்வளத்துறையில் உற்பத்தி அதிகரிப்புக்கு பிரதமர் பாராட்டு
பால்வளத்துறையில் ஏற்பட்டுள்ள வளர்ச்சியை பிரதமர் திரு நரேந்திர மோடி பாராட்டியுள்ளார். 63 ஆண்டுகளில், 121 மில்லியன் டன்னாக இருந்த பால் உற்பத்தி கடந்த 8 ஆண்டுகளில் மட்டும் 81 மில்லியன் டன் அதிகரித்துள்ளது.
இது குறித்த மத்திய அமைச்சர் திரு பர்ஷோத்தம் ரூபாலாவின் ட்விட்டருக்கு பதில் அளித்துள்ள பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“இந்த சாதனை பெரும் மகிழ்ச்சியை அளித்துள்ளது. எழுச்சிமிகு பால்வளத்துறை, நமது மகளிர் சக்தியை மேலும் வலுப்படுத்தும் வழியை கண்டறிந்துள்ளது. வரும் காலங்களில் பால்வளத்துறை மேலும் வளர்ச்சியை அடைய வேண்டும்”
-----
(SRI/PKV/KPG/KRS
(
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 208-வது நாள்: 52 கோடிக்கும் அதிகமானோருக்கு இது வரை தடுப்பூசிகள் செலுத்தப்பட்டுள்ளன
இன்றிரவு 7 மணி அளவில் வெளியான தற்காலிக அறிக்கையின் படி, 52 கோடிக்கும் அதிகமானோருக்கு  கொவிட்-19 தடுப்பூசிகளை நாடு இது வரை செலுத்தி உள்ளது.
ஜூன் 21-ல் இருந்து அனைவருக்கும் தடுப்புமருந்து வழங்கும் நடவடிக்கை தொடங்கி உள்ள நிலையில், இன்றிரவு 7 மணி அளவிலான தற்காலிக அறிக்கையின் படி, 40 லட்சத்திற்கும் அதிகமான  தடுப்பூசி டோஸ்கள் இன்று வழங்கப்பட்டுள்ளன
18-44 வயது பிரிவில் 20,58,952 பயனாளிகள் தங்களது முதல் டோஸ் தடுப்பூசியையும், 4,30,665 பயனாளிகள் தங்களது இரண்டாவது டோசையும் இன்று பெற்றனர், 37 மாநிலங்கள்/யூனியன் பிரதேசங்களில் இருக்கும் 18,45,43,154 பேர் முதல் டோசையும், 1,34,04,637 நபர்கள் இரண்டாம் டோசையும் மூன்றாம் கட்ட தடுப்பூசி வழங்கல் தொடங்கியதில் இருந்து இது வரை பெற்றுள்ளனர்.
மத்தியப் பிரதேசம், மகாராஷ்டிரா மற்றும் உத்தரப் பிரதேசம் ஆகிய மூன்று மாநிலங்கள் ஒரு கோடிக்கும் அதிகமான தடுப்பூசிகளை 18-44 வயது பிரிவினருக்கு இது வரை செலுத்தியுள்ளன.
ஆந்திரப் பிரதேசம், அசாம், சத்தீஸ்கர், தில்லி, ஹரியானா, ஜார்கண்ட், கேரளா, தெலங்கானா, இமாச்சலப் பிரதேசம், ஒடிசா, பஞ்சாப், உத்தரகாண்ட் மற்றும் மேற்கு வங்கம் ஆகிய மாநிலங்கள் 18-44 வயது பிரிவில் உள்ள 10 லட்சத்திற்கும் அதிகமானோருக்கு முதல் டோஸ் கொவிட் தடுப்பு மருந்தை இது வரை வழங்கியுள்ளன.
தமிழ்நாட்டில் மட்டும் 10540186 பேர் முதல் டோஸ் தடுப்பூசியையும், 822624 நபர்கள் இரண்டாம் டோசையும் இது வரை செலுத்திக் கொண்டுள்ளனர். புதுச்சேரியில் 288444 பேர் முதல் டோஸ் தடுப்பூசியையும், 3615 பேர் இரண்டாம் டோசையும் இது வரை செலுத்திக் கொண்டுள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1744922
(Visitor Counter : 222